Џуџеста спирална галаксија

Џуџеста спирална галаксија —  џуџеста верзија на спирална галаксија. Џуџестите галаксии се карактеризирани со тоа што поседуваат мали сјајности, мали пречници (помали од 5 кпс), ниска површинска сјајност, и ниско ниво на водородни маси. Овие галаксии може да се сметаат како подкласа на површинко слабосјајните галаксии.

Џуџестите спирални галаксии, особено нивните џуџести сродници видовите Sa-Sc спирални галаксии, се мошне ретки. За споредба, џуџестите елиптични галаксии, џуџестите неправилни галаксии, и џуџестите верзии на Магелановите спирални галаксии (кои може да се сметаат за преодни галаксии меѓу спиралните и неправилните во однос на морфологијата) се доста чести.

Се претпоставуваMoore, B. et al. (1996), Galaxy harassment and the evolution of clusters of galaxies дека џуџестите спирални галаксии може да се преобразат во џуџести елиптични галаксии, особено во густите јата.

Примери

 NGC 5474
 NGC 247
 NGC 6503
 NGC 3928
 NGC 625
 NGC 1051
 NGC 1311
 NGC 2188
 IC 4710

Местоположба

Повеќето забележани џуџести спирални галаксии се сместени надвор од јатата. Силните гравитациски заемодејства меѓу галаксиите и заемодејствата меѓу  галаксиите и меѓујатниот гас се очекува дека ќе ги уништат дисковите на повеќето џуџести спирални галаксии. Сепак, џуџестите галаксии со спирална структура се забележани во јатото Девица и во јатото Коса.

 Наводи 


*
*
*
Категорија:Морфолошки типови на галаксии